বায়না রসিদপত্র

বায়নাদাতাঃ-

**শ্রী সুদর্শন ফদিকার,** আধার সংখ্যাঃ

পিতা – স্বর্গীয় কার্ত্তিক চন্দ্র ফদিকার

সাকিন ও পোঃ- আলিনান, থানা – তমলুক

জেলা – পূর্ব মেদিনীপুর, পিন – ৭২১১৩৭।

বায়নাগ্রহীতাঃ-

**শ্রীমত্যা লক্ষীপ্রিয়া মান্না**, আধার সংখ্যাঃ

স্বামী – স্বর্গীয় রাধেশ্যাম মান্না

সাকিন – যশোমন্তপুর, পোঃ- নোনাকুড়ি বাজার, থানা – তমলুক

জেলা – পূর্ব মেদিনীপুর, পিন – ৭২১১৭২।

আমি নিম্ন স্বাক্ষরকারী অত্র বায়না রসিদপত্রের বায়নাগ্রহীতা শ্রীমত্যা লক্ষীপ্রিয়া মান্না, স্বামী – স্বর্গীয় রাধেশ্যাম মান্না, সাকিন – যশোমন্তপুর, পোঃ- নোনাকুড়ি বাজার, থানা – তমলুক, জেলা- পূর্ব মেদিনীপুর, পিন- ৭২১১৭২ এর স্থায়ী অধিবাসী হইতেছি।

পূর্ব মেদিনীপুর জেলার অধীন তমলুক থানার অন্তর্গত জে. এল. নং ৭৩, যশোমন্তপুর মৌজায় বর্তমান এল. আর. সেটেলমেন্টে আমার নিজ নামিত ২২০/১ নং খতিয়ানের অন্তর্গত আর. এস. ও এল. আর. ৪৩ দাগে রেকর্ড মতে জলজমি মোট ২২ ডেসিমল মধ্যে ০.২২৭৩ অংশে ০৫ ডেসিমল সম্পত্তিতে আমি এতাবৎ নির্ব্বিবাদে প্রকাশ্যে ভোগদখলীকার রহিয়াছি। আমার স্বত্বদখলীয় উক্ত আর. এস. ও এল. আর. ৪৩ দাগে ০৫ ডেসিমল মধ্যে চিহ্নিত মতে পূর্বাংশে পীচ রাস্তার সংলগ্ন ০২ ডেসিমল ভূমি বিক্রয় করিবার জন্য সর্বত্র প্রকাশ করিলে অত্র এলাকাধীন আলিনান সাকিনের স্বর্গীয় কার্ত্তিক চন্দ্র ফদিকার-এর পুত্র শ্রী সুদর্শন ফদিকার মহাশয় প্রতি ডেসিমল ৪,৫০,০০০ (চার লক্ষ পঞ্চাশ হাজার) টাকা মূল্য ধার্য্যে ক্রয় করিতে ইচ্ছা প্রকাশ করিলে আমি তাহাতে সম্মত হইয়া অদ্য ইং ২৬-০৪-২০২৫ তারিখে উক্ত বায়নাদাতা শ্রী সুদর্শন ফদিকার মহাশয়ের নিকট হইতে ৩,২০,০০০ (তিন লক্ষ কুড়ি হাজার) টাকা বায়না গ্রহন করিলাম।

আমি অঙ্গীকার করিতেছি যে, উপরোক্ত তমলুক থানার অন্তর্গত জে. এল. নং ৭৩, যশোমন্তপুর মৌজায় বর্তমান এল. আর. সেটেলমেন্টে আমার নিজ নামিত ২২০/১ নং খতিয়ানের অন্তর্গত আর. এস. ও এল. আর. ৪৩ দাগে রেকর্ড মতে জলজমি মোট ২২ ডেসিমল মধ্যে ০.২২৭৩ অংশে ০৫ ডেসিমল, তন্মধ্যে চিহ্নিত মতে পূর্বাংশে পীচ রাস্তার সংলগ্ন ০২ ডেসিমল ভূমির সরজমিন জরিপ দ্বারা সীমানা নির্ধারন করিয়া মোট ধার্য্যকৃত মূল্য ৯,০০,০০০ (নয় লক্ষ) টাকার মধ্যে বায়না বাবদ গৃহীত ৩,২০,০০০ (তিন লক্ষ কুড়ি হাজার) টাকা বাদে অবশিষ্ট টাকা আগামী ১৫ দিন অর্থাৎ ইং ১২-০৫-২০২৫ তারিখের মধ্যে অত্র বায়না রসিদপত্রের বায়নাদাতা শ্রী সুদর্শন ফদিকার মহাশয়ের নিকট হইতে গ্রহন করিয়া সংশ্লিষ্ট রেজিষ্ট্রী অফিসে উপস্থিত হইয়া তাহার বা তাহার মনোনীত যেকোনও ব্যক্তির নাম বরাবর রেজিষ্ট্রী করিয়া দিতে বাধ্য থাকিব, অন্যথায় তঞ্চকতার দায়ে অভিযুক্ত হইব এবং স্বধর্মে পতিত হইব।

প্রকাশ থাকে যে, বায়নাকৃত ভূমির দক্ষিন পার্শ্বে বায়নাকৃত ভূমি হইতে ইরিগেশন পীচ রাস্তা পর্যন্ত আমার দখলীকৃত আর. এস. ও এল. আর. ৪৪ দাগের ইরিগেশন খাস ভূমির যে অংশ বায়নাকৃত ভূমির ফ্রন্ট-এ থাকিবে তাহা আপনার অনুকূলে দখল প্রদান করিবার অঙ্গীকার করিলাম।

উপরোক্ত বায়না রসিদপত্রে সমূহ শর্ত ও মর্ম্ম ওয়ারিশানক্রমে বর্তাইবে। ইতি-

ইং তাং – বিনীত

সাক্ষীগণঃ